
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 556 

30 Ιουνίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 51,400 
στρεμμ. στη θέση «ΜΑΡΙΤΣΑ» της περιφέρειας Δή¬ 
μου Σπερχειάδας του Νομού Φθιώτιδας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Μαρκοπούλου και 
καθορισμός ειδικών όρων και περιορισμών δόμησης 
αυτού. 2 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο 
και βρίσκεται εντός της πόλης του Γυθείου (Ν. Λα¬ 
κωνίας) επί της οδού Βασ. Γεωργίου 4 και Ορέστου. 3 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
του Δήμου Ν. Ηρακλείου για τη διεύρυνση της Ε.Ο. 
Σταυρού - Ελευσίνας από την οδό Ελευσινίων μέχρι 
τη Λεωφ. Ηρακλείου σύμφωνα με τις ενδείξεις της 
πράξης αναλογισμού 28/95 γιο ιδ 06 και 04. 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 1603 (1) 

Κήρυξη ως αναδασωτέας έκτασης εμβαδού 51,400 
στρεμμ. στη θέση «ΜΑΡΙΤΣΑ» της περιφέρειας Δήμου 
Σπερχειάδας του Νομού Φθιώτιδας. 

Η ΑΝ ΑΠΛΗ ΡΩΤ Ρ! Α ΠΕΡ/ΚΟΥ Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις του Ν. 2218/94 και 2240/94 «Περί Νο- 
μαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 


δασών και των δασικών εν γένει εκτάσεων της Χώρας» και 
συγκεκριμένα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Τις διατάξεις του άρθρου 29 του Ν. 2081/1992. 

6. Την αριθ. 1886/29.5.1997 πρόταση του Δασαρχείου 
Σπερχειάδας από την οποία προκύπτει η έκταση που ανα- 
φέρεται στο θέμα είχε κατά το χρόνο της αποψιλώσεώς 
της που έγινε από εκχέρσωση και επιχωμάτωση την διετία 
1995 - 1997 από τους Μπελαλή Βασ. Νικολάου Ιωαν. 
Φούντα Παναγ. κ.λπ. κάτοικοι Σπερχειάδας, δασικό χαρα¬ 
κτήρα, κατά την έννοια του άρθρου 3 παρ. 2 Ν. 998/79 και 
ως εκ τούτου επιβάλλεται η κήρυξή της ως αναδασωτέας, 
αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από εκχέρσωση και επιχωμά- 
τωση την διετία 1995 - 1997 την ιδιωτική δασική έκταση 
εμβαδού πενήντα ένα στρέμματα και τετρακόσια τετρα¬ 
γωνικά μέτρα που βρίσκεται στη θέση «Μαρϊτσα» περιφέ¬ 
ρειας Δήμου Σπερχειάδας του Νομού Φθιώτιδας και προσ¬ 
διορίζεται, όπως φαίνεται στο συνημμένο διάγραμμα, το 
οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Με αγροτικό δρόμο πέραν αυτού το χεί¬ 
μαρρο Μαρίτσας. 

Δυτικά: Με εκτάσεις αγροτικού χαρακτήρα και εκτάσεις 
δασικού χαρακτήρα. 

Βόρεια: Με αγροτικό δρόμο και έκταση δασικού χαρα¬ 
κτήρα. 

Νότια: Με επαρχιακό δρόμο Σπερχειάδος - Καλλι¬ 
θέας. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 6 Ιουνίου 1997 

Με εντολή Γεν. Γραμμ. Περιφ. Στερ. Ελλάδας 
Η Αναπληρώτρια Περ/κού Δ/ντή 
ΔΗΜΗΤΡΑ ΡΑΠΤΗ 

ΠΟ ΛΕΟΔΟ ΜΙΑ 

ΑΠΟΦΑΣΕΙΣ 

Αριθ. 18450/3650 (2) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Μαρκοποϋλου και κα¬ 
θορισμός ειδικών όρων και περιορισμών δόμησης αυ¬ 
τού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα (Α' 137) που αυτό προ¬ 
στέθηκε με το άρθρο 27 του Ν. 2081/92 (Α' 154). 

3. Την υπ’ αριθμ. 103326/1281/5.12.96 απόφαση 
«Μεταβίβαση αρμοδιοτήτων του Υπουργού και Υφυπουρ¬ 
γού Περιβάλλοντος Χωροταξίας και Δημοσίων Έργων στο 
Γενικό Γραμματέα και στους Προϊσταμένους των Γενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων πλην Γ ενικής 
Γραμματείας Δημοσίων Έργων» (11268/16.12.96). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 13.3.1997 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 25.3.1997 (αριθ. πρωτ. 9135/2409) σύμ¬ 
φωνη γνώμη των κληρονόμων των Δημοσθένη και Νικο¬ 
λάου Σωτηρίου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του δήμου Μαρκοπού- 
λου (Ν. Αττικής) και επί της οδού Δημ. Σωτηρίου αρ. 36, 
οικ. τετράγωνο 73, φερόμενο ως ιδιοκτησία των κληρονό¬ 


μων Δημοσθένη και Νικολάου Σωτηρίου, όπως φαίνεται με 
μαύρη διαγράμμιση στο σχετικό πρωτότυπο διάγραμμα σε 
κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 18450/ 
1997 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και τα στοιχεία του περιβάλλοντος αυτού χώρου (μάνδρες, 
κρήνες αυλόθυρες, βοτσαλωτό δάπεδα), όπως και οι 
εναρμονιζόμενες με το αρχικό κτίριο μεταγενέστερες 
προσθήκες, όχι όμως και τα πόσης φύσης καθ’ ύψος ή 
κατ’ επέκταση υπάρχοντα προσκτϊσματα που αλλοιώνουν 
το αρχικό κτίριο πραγματοποιείται από την Επιτροπή Πο- 
λεοδομικού και Αρχιτεκτονικού Ελέγχου (ΕΠΑΕ). 

3. Αιτήσεις για προσθήκες στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
υπηρεσία του Υπουργείου Περιβάλλοντος, Χωροταξίας 
και Δημοσίων Εργων, με γνώμη της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ) για ειδικές ρυθ¬ 
μίσεις σύμφωνα με τις διατάξεις του άρθρου 4 της παρ. 2 
του Ν. 1577/85 (ΦΕκ 210Α') εφόσον δεν παραβλάπτεται 
το διατηρητέο κτίριο και ο χώρος που το περιβάλλει. 

4. Στο εξωτερικό και εσωτερικό του διατηρητέου κτι¬ 
ρίου απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών των στοιχείων 
του. 

Επιτρέπεται η επισκευή, ο εκσυγχρονισμός και κάθε 
επέμβαση για λόγους λειτουργικούς ή στατικούς του χα¬ 
ρακτηρισμένου κτιρίου. 

5. Για κάθε επέμβαση στο εξωτερικό ή το εσωτερικό 
του διατηρητέου και του περιβάλλοντα χώρου απαιτείται η 
έκδοση αδείας ύστερα από τη σύμφωνη γνώμη της αρμό¬ 
διας Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

Δεν επιτρέπεται η τοποθέτηση φωτεινών επιγραφών 
στο χαρακτηριζόμενο ως διατηρητέο κτίριο. 

Η ισχύς της παρούσας απόφασης αρχ'ιζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 10 Ιουνίου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 


ΥΠΟΥΡΓΕΙΟ 

Αριθ. 16669/3389 (3) 

Καθορισμός ειδικών όρων και περιορισμών δόμησης σε 

κτίριο το οποίο έχει χαρακτηρισθεί ως διατηρητέο και 

βρίσκεται εντός της πόλης του Γυθείου (Ν. Λακωνίας) 

επί της οδού Βασ Γεωργίου 4 και Ορέστου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/985 «Γενικός Οικοδομικός Κανονισμός (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα (Α' 137) που αυτό προ¬ 
στέθηκε με το άρθρο 27 του Ν. 2081/92 (Α 154). 

3. Την υπ’ αριθμ. 103326/1281/5.12.96 απόφαση 
«Μεταβίβαση αρμοδιοτήτων του Υπουργού και Υφυπουρ¬ 
γού Περιβάλλοντος Χωροταξίας και Δημοσίων Έργων στο 
Γενικό Γραμματέα και στους Προϊσταμένους των Γ ενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων πλην Γ ενικής 
Γραμματείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Το υπ’ αριθ. 8/θέμα 7/21.11.1996 πρακτικό της 
ΕΠΑΕ. 

6. Την από 5.2.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

7. Την από 7.3.1997 σύμφωνη γνώμη των φερομένων 
ως ιδιοκτητών του διατηρητέου Βασίλη Εξαρχάκου (7323/ 
1667/7.3.97). 

8. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Στο κτίριο που βρίσκεται επί των οδών Β. Γεωργίου 4 
και Ορέστου εντός της πόλης του Γυθείου στο Ο.Τ. 47 
φερόμενο ως ιδιοκτησία των Βασιλείου και Δέσποινας 
Εξαρχάκου και το οποίο έχει χαρακτηρισθεί ως διατηρη¬ 
τέο με την 82923/4735/24.9 91 (Δ’ 636) απόφαση του 
Γενικού Δ/ντοϋ Πολεοδομίας του Υπουργείου Περιβάλλο¬ 
ντος, Χωροταξίας και Δημοσίων Έργων, καθορίζονται ει¬ 
δικοί όροι και περιορισμοί δόμησης ως εξής: 

α. Επιτρέπεται η προσθήκη καθ' ύψος ενός ορόφου, 
όπως φαίνεται με τα στοιχεία Α,Β,Γ,Δ,Ε,Ζ,Η,Θ,Α στο διά¬ 
γραμμα κάλυψης σε κλ.1:200, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 16669/1997 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

β. Το μέγιστο ύψος του κτιρίου καθορίζεται σε 8.40 μ. 
και στέγη ύψους 2 μ. υπεράνω αυτού, με επικάλυψη από 
βυζαντινά κεραμίδια. 

γ. Επιτρέπεται η αποκατάσταση των διατηρητέων 
όψεων του κτιρίου με την απομάκρυνση των τεντών και πι¬ 
νακίδων, διάνοιξη των φεγγιτών σύμφωνο με εγκεκριμένη 
μελέτη από την ΕΠΑΕ του Νομού. 

δ. Επιβάλλεται η μείωση του πλάτους των ανοιγμάτων 
του ορόφου, διατηρώντας τη θέση τους στον ίδιο κατακό- 
ρυφο άξονα, με μέγιστο πλάτος 1.30 μ. 

ε. Κατά τα λοιπά εξακολουθούν να ισχύουν οι διατάξεις 
της με αριθμ. πρωτ. 82923/4735/23.8.91 (Δ' 636) από¬ 
φασης. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ.ΔΙ 2/0/33234 ( 4 > 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο του Δή¬ 
μου Ν. Ηρακλείου για τη διεύρυνση της Ε.Ο. Σταυρού - 
Ελευσίνας από την οδό Ελευσινίων μέχρι τη Λεωφ. 
Ηρακλείου σύμφωνα με τις ενδείξεις της πράξης ανα¬ 
λογισμού 28/95 για ιδ 06 και 04. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πό¬ 
λεων, κωμών κ.λπ.» (ΦΕΚ 228Α723) και του άρθρου 5 του 
Ν. 653/77 (ΦΕΚ 214Α'). 

2. Τις διατάξεις του Ν. Δ/τος 797/71 «Περί αναγκαστι¬ 
κών απαλλοτριώσεων» (ΦΕΚ 1Α/71). 

3. Τις διατάξεις του άρθρου 6 του Ν. 5269/31. 

4. Την εξουσιοδοτική απόφαση του Υπουργού ΠΕΧΩΔΕ 
Δ17/01 /79/Φ.2.2.1 /24.8.89 ΦΕΚ 666 Β'. 

5. Τις διατάξεις του Π.Δ. 69/88 (ΦΕΚ 28Α) «Περί Οργα¬ 
νισμού Γ.Γ.Δ.Ε. του ΥΠΕΧΩΔΕ». 

6. Τον πίνακα υπολογισμού - παρακατάθεσης της απο¬ 
ζημίωσης με ημερομηνία 18.1.97 που συντάχθηκε με 
βάση την απόφαση 1331/96 του Μονομελούς Πρωτοδι¬ 


κείου Αθηνών για ακίνητα που ρυμοτομήθηκαν για τη διεύ¬ 
ρυνση της Ε.Ο. Σταυρού - Ελευσίνας από την οδό Ελευσι¬ 
νίων μέχρι τη Λεωφ. Ηρακλείου στο Δήμο Ν. Ηρακλείου 
σύμφωνα με τις ενδείξεις της πράξης αναλογισμού 28/95, 
ειδοποιούμε: 

Το πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης Νο 3779/97 για 
συνολικό ποσό 148.801.500. 

Η παρακατάθεση της αποζημίωσης έγινε υπέρ των προ¬ 
σώπων και θα καταβληθεί στα πρόσωπα που θα αναγνωρι¬ 
στούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

Με εντολή Υπουργού 
Η Τμηματάρχης 
ΕΛΕΝΗ ΔΗ ΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


